
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2014. gada 30. septembra noteikumos Nr. 599 "Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Pēc Zemkopības ministrijas iniciatīvas ir sagatavots Ministru kabineta noteikumu projekts "Grozījumi Ministru kabineta 2014. gada 30. septembra noteikumos Nr. 599 "Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā"" (turpmāk – noteikumu projekts), lai svītrotu atsauci uz Lauksaimniecības datu centru (turpmāk – LDC), ievērojot Ministru kabineta 2024. gada 13. septembra rīkojumu Nr. 743 "Par Lauksaimniecības datu centra likvidāciju" (turpmāk – MK rīkojums Nr. 743), precizētu Vides un reģionālās attīstības ministrijas nosaukumu un kārtību par valsts un Eiropas Savienības (turpmāk – ES) atbalsta maksājumu izmaksu uz maksājumu kontiem, kā arī noteiktu Lauku atbalsta dienesta (turpmāk – LAD) tiesības aizkavēt maksājumus līdz brīdim, kad tam ir pieejami finanšu līdzekļi valsts budžetā.
1.2. Mērķis
Mērķa apraksts
Noteikumu projekta mērķis ir svītrot atsauces uz LDC, jo atbilstoši MK rīkojumam Nr. 743 tas tiek likvidēts un tā funkcijas ir nodotas LAD, precizēt Vides un reģionālās attīstības ministrijas nosaukuma maiņu un kārtību par valsts un ES atbalsta maksājumu izmaksu uz maksājumu kontiem, kā arī noteikt LAD tiesības aizkavēt maksājumus līdz brīdim, kad tam ir pieejami finanšu līdzekļi valsts budžetā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2014. gada 30. septembra noteikumos Nr. 599 "Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā" (turpmāk – noteikumi Nr. 599) ir noteikta kārtība, kādā administrē valsts un ES atbalstu lauksaimniecībai, lauku un zivsaimniecības attīstībai 2014.–2020. gada plānošanas periodā.
Problēmas un risinājumi
Problēmas apraksts
Noteikumu Nr. 599 18. punktā ir dota atsauce uz LDC. Tā kā ir izdots MK rīkojums Nr. 743, kas paredz likvidēt Zemkopības ministrijas padotībā esošo valsts pārvaldes iestādi LDC un līdz 2025. gada 1. janvārim nodot tās funkcijas un uzdevumus LAD, ir jāsvītro atsauce uz LDC. Tāpat noteikumu Nr. 599 18. punktā dota atsauce uz biedrības "Vides kvalitāte" sertifikācijas institūciju "Vides kvalitāte" un valsts sabiedrības ar ierobežotu atbildību "Sertifikācijas un testēšanas centrs" Atbilstības novērtēšanas nodaļas Bioloģiskās lauksaimniecības sektoru, kas nodrošina LAD ar nepieciešamo informāciju un pārbaudēm savas atbildības un kompetences jomā. Lai tiktu aptvertas visas kontroles institūcijas saistībā ar bioloģiskās lauksaimniecības uzraudzību un kontroli, iepriekšminēto institūciju saraksts ir jāaizstāj ar atsauci uz normatīvajos aktos par bioloģiskās lauksaimniecības uzraudzības un kontroles kārtību noteiktajām institūcijām.  
Risinājuma apraksts
Noteikumu projekta 1. punkts paredz svītrot atsauci uz LDC noteikumu Nr. 599 18. punktā, kā arī atsauci uz biedrības "Vides kvalitāte" sertifikācijas institūciju "Vides kvalitāte" un valsts sabiedrības ar ierobežotu atbildību "Sertifikācijas un testēšanas centrs" Atbilstības novērtēšanas nodaļas Bioloģiskās lauksaimniecības sektoru, aizstājot to ar atsauci uz normatīvajos aktos par bioloģiskās lauksaimniecības uzraudzības un kontroles kārtību noteiktajām institūcijām.
Problēmas apraksts
MK rīkojuma Nr. 743 2.1. apakšpunktā noteikts, ka LAD pārņem LDC izveidoto un uzturēto zemkopības nozares informācijas sistēmu uzturēšanu un attīstīšanu, tāpēc ir jāgroza noteikumu Nr. 599 23. punkts.
Risinājuma apraksts
Noteikumu projekta 2. punktā noteikts, ka Zemkopības ministrijas un tās padotībā esošo iestāžu informācijas sistēmas tiek izmitinātas un darbinātas valsts datu apstrādes mākoņa infrastruktūrā, kuru zemkopības nozarē uztur un attīsta Lauku atbalsta dienests.
Noteikumu Nr. 599 23. punkta redakcija neierobežo Lauku atbalsta dienesta iespējas nākotnē sniegt pakalpojumus arī citām valsts pārvaldes iestādēm, ne tikai Zemkopības ministrijas resoram, paredzētā finansējuma un pieejamo resursu ietvaros.
Problēmas apraksts
Noteikumu Nr. 599 33. un 35. punktā ir noteiks Lauku attīstības programmas 2014.–2020. gadam uzraudzības komitejas un Rīcības programmas zivsaimniecības attīstībai 2014.–2020. gadam uzraudzības komitejas institucionālais sastāvs, 33.2. un 35.2. apakšpunktā paredzot divus pārstāvjus no Vides aizsardzības un reģionālās attīstības ministrijas (turpmāk – VARAM).
Tā kā VARAM nosaukums mainīts pret Viedās administrācijas un reģionālās attīstības ministriju, attiecīgi ir jāprecizē nosaukums noteikumu Nr. 599 33.2. un 35.2. apakšpunktā.
Risinājuma apraksts
Ar noteikumu projekta 3. un 4. punktu tiek precizēts VARAM nosaukums, aizstājot to ar vārdiem  "Viedās administrācijas un reģionālās attīstības ministrija".
Problēmas apraksts
Noteikumu Nr. 599 43. punkts paredz, ka atbalsta maksājumus LAD pārskaita uz atbalsta saņēmēja norēķinu kontu, kas atvērts kredītiestādē vai uz kontu licencētā maksājumu iestādē valsts akciju sabiedrībā "Latvijas Pasts". Tomēr, ievērojot Eiropas Parlamenta un Padomes 2012. gada 14. marta Regulas (ES) Nr. 260/2012, ar ko nosaka tehniskās un darbības prasības kredīta pārvedumiem un tiešā debeta maksājumiem euro un groza Regulu (EK) Nr. 924/2009, 3. un 9. pantā noteikto, maksājumu saņēmējam nevar tikt norādīta konkrēta maksājumu pakalpojumu sniedzēja izvēle attiecībā uz valsts un ES maksājumu saņemšanu.
Ievērojot minēto, ir nepieciešams paplašināt noteikumu Nr. 599 43. punktā noteiktās iespējas, nodrošinot, ka atbalsta maksājumi var tikt pārskaitīti ne tikai uz kontu, kas atvērts kredītiestādē vai licencētā maksājumu iestādē valsts akciju sabiedrībā "Latvijas Pasts", bet arī uz maksājumu kontiem, kas ir izveidoti pie citiem Maksājumu pakalpojumu un elektroniskās naudas likumā (turpmāk – likums) minētajiem maksājumu pakalpojumu sniedzējiem. Tie ietver elektroniskās naudas iestādes, maksājumu iestādes, ES dalībvalstīs licencētas iestādes, kas Latvijas teritorijā darbojas saskaņā ar likuma 31. pantu, kā arī krājaizdevu sabiedrības.
Risinājuma apraksts
Noteikumu projekta 5. punkts precizē noteikumu Nr. 599 43. punktu, nosakot, ka LAD valsts un ES atbalsta maksājumus pārskaita uz atbalsta saņēmēja maksājumu kontu, kas atvērts pie Maksājumu pakalpojumu un elektroniskās naudas likuma 2. panta otrās daļas 1., 2., 4., 7. vai 8. punktā minētā maksājumu pakalpojumu sniedzēja.
Problēmas apraksts
Noteikumi Nr. 599 neparedz iespēju LAD aizkavēt maksājumu atbalsta saņēmējam vai tā ieskaitīšanu valsts budžeta ieņēmumos līdz brīdim, kad ieplānota atmaksa valsts budžetā vai budžeta apropriācija pārdalīta starp programmām, apakšprogrammām un budžeta izdevumu kodiem atbilstoši ekonomiskajām kategorijām. Situācija, kad LAD kontā Valsts kasē vai izdevumu ekonomiskās klasifikācijas kodā nav pietiekami asignējumi (pilnvara izdevumiem), dažkārt var rasties, ja valsts budžetā nav pietiekamā apmērā ieplānoti izdevumi vai nav izdarītas apropriācijas izmaiņas starp budžeta izdevumu pozīcijām. Situācijas atrisināšanai Finanšu ministrijā tiek iesniegts apropriācijas pārdales pieprasījums.
Risinājuma apraksts
Noteikumu projekta 6. punkts papildina noteikumus Nr. 599 ar tiesībām LAD aizkavēt maksājumus situācijās, kad tam nav pieejami finanšu līdzekļi valsts budžetā līdz brīdim, kad ir nodrošināta to pieejamība. Noteikumu projekta 6. punkta norma nav pretrunā ar ES fondu līdzfinansēto programmu lauku un zivsaimniecības attīstībai īstenošanas nosacījumiem.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Valsts un ES atbalsta saņēmēji
Ietekmes apraksts
Ar noteikumu projekta 5. punktu tiek paplašinātas fizisko personu, kuras saņem valsts un ES atbalsta maksājumus, iespējas saņemt atbalsta maksājumus ne tikai uz kontu, kas atvērts kredītiestādē vai licencētā maksājumu iestādē valsts akciju sabiedrībā "Latvijas Pasts", bet arī uz maksājumu kontiem, kas ir atvērti pie citiem Maksājumu pakalpojumu un elektroniskās naudas likumā minētajiem maksājumu pakalpojumu sniedzējiem.
Ar noteikumu projekta 6. punktu tiek noteiktas Lauku atbalsta dienesta tiesības aizkavēt maksājumu izmaksu atbalsta saņēmējam līdz brīdim, kad tam ir pieejami finanšu līdzekļi valsts budžetā.
Juridiskās personas
Valsts un ES atbalsta saņēmēji
Ietekmes apraksts
Ar noteikumu projekta 5. punktu tiek paplašinātas juridisko personu, kuras saņem valsts un ES atbalsta maksājumus, iespējas saņemt atbalsta maksājumus ne tikai uz kontu, kas atvērts kredītiestādē vai licencētā maksājumu iestādē valsts akciju sabiedrībā "Latvijas Pasts", bet arī uz maksājumu kontiem, kas ir atvērti pie citiem Maksājumu pakalpojumu un elektroniskās naudas likumā minētajiem maksājumu pakalpojumu sniedzējiem.
Ar noteikumu projekta 6. punktu tiek noteiktas Lauku atbalsta dienesta tiesības aizkavēt maksājumu izmaksu atbalsta saņēmējam līdz brīdim, kad tam ir pieejami finanšu līdzekļi valsts budžetā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32012R0260
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2012. gada 14. marta Regula (ES) Nr. 260/2012, ar ko nosaka tehniskās un darbības prasības kredīta pārvedumiem un tiešā debeta maksājumiem euro un groza Regulu (EK) Nr. 924/2009 Dokuments attiecas uz EEZ (turpmāk – Regula 260/2012)
Apraksts
-
ES tiesību akta CELEX numurs
32013R1303
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Regula 1303/2013)
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2012. gada 14. marta Regula (ES) Nr. 260/2012, ar ko nosaka tehniskās un darbības prasības kredīta pārvedumiem un tiešā debeta maksājumiem euro un groza Regulu (EK) Nr. 924/2009 Dokuments attiecas uz EEZ (turpmāk – Regula 260/2012)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 260/2012 3. un 9. pants
	Noteikumu projekta 5. punkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Regula 1303/2013)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 1303/2013 47. panta 1. punkts
	Noteikumu projekta 3. un 4. punkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/b9c8bfba-1e6a-4730-bfe7-d4ff4b64be9f
6.3. Sabiedrības līdzdalības rezultāti
Par sabiedrības līdzdalībai nodoto noteikumu projektu tika saņemts viens fiziskas personas viedoklis divos vārdos: "Pretējās domās." Tā kā iesniegtā viedokļa formulējums ir pārāk vispārīgs un neietver būtības pamatojumu, to nav iespējams izvērtēt.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Jā
	LDC likvidāciju un tā funkciju nodošanu LAD nosaka MK rīkojums Nr. 743.

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	LDC likvidāciju un tā funkciju nodošanu LAD nosaka MK rīkojums Nr. 743.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

